…Օրերս Լիզա Աբրահամյան-Բերքյանը կրկին Հայաստանում էր: Նա վերջապես իրականացրեց Արա Բերքյանի մեծ երազը` գերմաներենից հայերեն թարգմանեց Արա Բերքյանի «Հռենոսի և Արաքսի միջև. 900 տարվա գերմանա-հայկական հարաբերություններ» գիրքը և շնորհանդեսը Արա Բերքյանի հայրենիքում կազմակերպեց, որին մասնակցում էին Հայաստանում Գերմանիայի դեսպանը, Հայաստանի մշակույթի նախարարը: Նրանք նույնպես նշեցին, թե ինչ մանրակրկիտ ու տիտանական աշխատանք է կատարել հեղինակը` ուսումնասիրելով տասնյակ աղբյուրներ, բացահայտելով հայ-գերմանական շփումների հայտնի ու անհայտ էջերը: